শিক্ষামন্ত্রী নুরুল ইসলাম নাহিদ বাম রাজনীতির এক সময়ের ক্রেজ ছিলেন। নানা চড়াই উৎরাই পেরিয়ে তিনি আজ ক্ষমতাসীন দলের সর্বোচ্চ ফোরাম থেকে শুরু করে গুরুত্বপূর্ণ একটি মন্ত্রণালয়ের দায়িত্ব সামলাচ্ছেন। ব্যক্তি নুরুল ইসলাম নাহিদ সৎ ও পরিচ্ছন্ন ব্যক্তি হিসাবে সবার কাছেই গ্রহণযোগ্য। কিন্তু গত কয়েক বছরে তার শিক্ষা মন্ত্রণালয়ের রয়েছে হাজারো ব্যর্থতার সুস্পষ্ট উদাহরণ। গেল বছরই ৭৮ বার প্রশ্নপত্র ফাঁসের ঘটনায় শিক্ষামন্ত্রী কোনো দায়িত্বশীল ভূমিকা পালনে ব্যর্থ হয়েছেন বলে মনে করেন সংশ্লিষ্টরা।